CELEX: 22011D0073
Language: el
Date: 2011-07-01 00:00:00
Title: Απόφαση της Μεικτής Επιτροπής του ΕΟΧ αριθ. 73/2011, της 1ης Ιουλίου 2011 , για την τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

6.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 262/30
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 73/2011
   της 1ης Ιουλίου 2011
   για την τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 33/2011 της Μεικτής Επιτροπής του ΕΟΧ της 1ης Απριλίου 2011 (1).
            
         
               (2)
            
            
               Η οδηγία 2010/74/ΕΕ της Επιτροπής, της 9ης Νοεμβρίου 2010, για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την επέκταση της καταχώρισης της δραστικής ουσίας διοξείδιο του άνθρακα στο παράρτημα I ώστε να καλυφθεί ο τύπος προϊόντων 18 (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2010/571/ΕΕ της Επιτροπής, της 24ης Σεπτεμβρίου 2010, για τροποποίηση, με σκοπό την προσαρμογή στην επιστημονική και τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις για τις χρήσεις του μολύβδου, του υδραργύρου, του καδμίου, του εξασθενούς χρωμίου, των πολυβρωμοδιφαινυλίων ή των πολυβρωμο-διφαινυλαιθέρων (3) όπως διορθώθηκε με την ΕΕ L 254 της 29.9.2010, σ. 48 πρέπει να ενσωματωθεί στη συμφωνία.
            
         
               (4)
            
            
               Η απόφαση 2010/675/ΕΕ της Επιτροπής, της 8ης Νοεμβρίου 2010, σχετικά με τη μη καταχώριση ορισμένων ουσιών στο παράρτημα I, ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (4), πρέπει να ενσωματωθεί στη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XV του παραρτήματος II της συμφωνίας τροποποιείται ως εξής:
   
               1)
            
            
               Στο σημείο 12ιδ (οδηγία 98/8/ΕΚ του Ευρωπαϊκού Κοινοβουλίου και του Συμβουλίου) προστίθενται οι ακόλουθες περιπτώσεις:
               
                           «—
                        
                        
                           
                              32010 L 0074: οδηγία 2010/74/ΕΕ της Επιτροπής της 9ης Νοεμβρίου 2010 (ΕΕ L 292 της 10.11.2010, σ. 36).».
                        
                     
         
               2)
            
            
               Στο σημείο 12ιζ (οδηγία 2002/95/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:
               
                           «—
                        
                        
                           
                              32010 D 0571: απόφαση 2010/571/ΕΕ της Επιτροπής, της 24ης Σεπτεμβρίου 2010 (ΕΕ L 251 της 25.9.2010, σ. 28), όπως διορθώθηκε με την ΕΕ L 254 της 29.9.2010, σ. 48.».
                        
                     
         
               3)
            
            
               Μετά το σημείο 12ν (απόφαση 2010/226/ΕΕ της Επιτροπής), παρεμβάλλεται το ακόλουθο σημείο:
               
                           «12να.
                        
                        
                           
                              32010 D 0675: απόφαση 2010/675/ΕΕ της Επιτροπής, της 8ης Νοεμβρίου 2010, σχετικά με τη μη καταχώριση ορισμένων ουσιών στο παράρτημα I, ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (ΕΕ L 291 της 9.11.2010, σ. 47).».
                        
                     
         Άρθρο 2
   Τα κείμενα της οδηγίας 2010/74/ΕΕ, καθώς και της απόφασης 2010/571/ΕΕ, όπως διορθώθηκε στην ΕΕ L 254 της 29.9.2010, σ. 48, και της απόφασης 2010/675/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Ιουλίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1 Ιουλίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 171 της 30.6.2011, σ. 33.
   
      (2)  ΕΕ L 292 της 10.11.2010, σ. 36.
   
      (3)  ΕΕ L 251 της 25.9.2010, σ. 28.
   
      (4)  ΕΕ L 291 της 9.11.2010, σ. 47.
   
      (5)  Δεν έχουν αναφερθεί συνταγματικές απαιτήσεις.